Na temelju članka 7. stavka 2. Zakona o financiranju političkih aktivnosti i izborne promidžbe ("Narodne novine", broj 24/11, 61/11, 27/13, 48/13. – pročišćeni tekst, 2/14 i 96/16) i članka 30. Statuta Općine Sveti Ivan Žabno ("Službeni glasnik Koprivničko-križevačke županije" broj 10/13), Općinsko vijeće Općine Sveti Ivan Žabno na 24. sjednici održanoj 28. ožujka 2017. donijelo je

O D L U K U

o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Sveti Ivan Žabno

za 2017. godinu

Članak 1.

Odlukom o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Sveti Ivan Žabno za 2017. godinu (u daljnjem tekstu: Odluka) određuje se način raspoređivanja sredstva iz Proračuna Općine Sveti Ivan Žabno za 2017. godinu (u daljnjem tekstu: Proračun), za financiranje rada političkih stranaka zastupljenih u Općinskom vijeću Općine Sveti Ivan Žabno (u daljnjem tekstu: Općinsko vijeće) za 2017. godinu.

Sredstva planirana u Proračunu za redovito godišnje financiranje rada političkih stranaka zastupljenih u Općinskom vijeću iznose 23.100,00 kuna.

Članak 2.

Iznos sredstava za svakog člana u Općinskom vijeću utvrđuje se u mjesečnoj svoti od 125,00 kuna, tako da se pojedinoj političkoj stranci mjesečno raspoređuju sredstva razmjerno broju njenih članova u trenutku konstituiranja Općinskog vijeća, kako slijedi:

- HRVATSKA DEMOKRATSKA ZAJEDNICA - HDZ 3 člana 375,00 kuna,

- HRVATSKA SELJAČKA STRANKA - HSS 6 članova 750,00 kuna,

- SOCIJALDEMOKRATSKA PARTIJA HRVATSKE – SDP 5 člana 625,00 kuna,

- HRVATSKI LABURISTI – STRANKA RADA 1 član 125,00 kuna.

Članak 3.

Za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 12,50 kuna mjesečno, tako da političkim strankama pripada pravo na naknadu i to:

- HRVATSKA DEMOKRATSKA ZAJEDNICA- HDZ 2 članice 25,00 kuna,

- HRVATSKA SELJAČKA STRANKA – HSS 1 članica 12,50 kuna,

- SOCIJALDEMOKRATSKA PARTIJA

HRVATSKE – SDP 1 članica 12,50 kuna.

Članak 4.

Ukoliko se tijekom proračunske godine do stupanja na snagu Odluke Vlade Republike Hrvatske o raspisivanju redovnih izbora za članove predstavnički tijela jedinica lokalne i područne (regionalne) samouprave izmijeni sastav Općinskog vijeća, sredstva raspoređena ovom Odlukom neće se preraspodijeliti.

Sredstva raspoređena ovom Odlukom preraspodijelit će se nakon provedenih redovnih izbora za članove predstavničkih tijela jedinica lokalne i područne (regionalne) samouprave ukoliko se izmijeni sastav Općinskog vijeća.

Članak 5.

Sredstva utvrđena u članku 2. i članku 3. ove Odluke, doznačuju se na žiro-račun političke stranke tromjesečno u jednakim iznosima do stupanja na snagu Odluke Vlade Republike Hrvatske o raspisivanju redovnih izbora za članove predstavničkih tijela jedinica lokalne i područne (regionalne) samouprave.

Članak 6.

Ova Odluka stupa na snagu osmog dana od dana objave u "Službenom glasniku Koprivničko-križevačke županije".

OPĆINSKO VIJEĆE OPĆINE SVETI IVAN ŽABNO

KLASA: 402-01/17-02/01

URBROJ: 2137/19-02/1-17-2

Sveti Ivan Žabno, 28. ožujka 2017.

PREDSJEDNICA:

Dunja Trakoštanec Jokić